./data/phi0474/phi014/phi0474.phi014.perseus-lat2.xml
' 'immo meus,' deinde iudicium,				noluerunt  'Fvndvs' inquit 'qui est in agro qui sabinus					vocatur ' satis verbose; cedo					quid postea? 'eum ego ex iure						Quiritium meum esse aio ' quid				tum? 'inde ibi ego te ex iure manum					consertum voco ' quid huic tam loquaciter litigioso				responderet ille unde petebatur non habebat  transit idem iuris consultus				tibicinis Latini modo  'Vnde tu me' inquit 'ex iure manum					consertum vocasti, inde ibi ego te revoco '					praetor interea ne pulchrum se ac beatum				putaret atque aliquid ipse sua sponte loqueretur, ei quoque carmen compositum est				cum ceteris rebus absurdum tum vero in illo: 'Suis					utrisque superstitibus praesentibus istam viam dico; ite viam '					praesto aderat sapiens ille qui inire viam doceret 						'redite viam ' eodem duce redibant 					haec iam tum apud illos barbatos				ridicula, credo, videbantur,				homines, cum recte atque in loco constitissent, iuberi abire ut, unde abissent,				eodem statim redirent  isdem ineptiis fucata sunt				illa omnia: 'Quando te in iure conspicio' et					haec: 'anne tu dicas qua ex causa					vindicaveris?' quae dum erant occulta, necessario ab eis qui				ea tenebant petebantur; postea vero pervolgata atque in manibus iactata et excussa,				inanissima prudentiae reperta sunt, fraudis autem et stultitiae plenissima